|  |
| --- |
| **Obrazac A1** |

*Zagorje*

**Krapinsko-zagorska županija**

**Javni poziv za dodjelu novčanih sredstava za razvoj i unapređenje lovstva na području Krapinsko-zagorske županije u 2025. godini**

**Upute za prijavitelje**

**Datum raspisivanja javnog poziva: 30. prosinca 2024.**

**Rok za dostavu prijava: 31. siječnja 2025.**

**Izrazi koji se koriste u ovim Uputama za prijavitelje, a imaju rodno značenje, koriste**

**se neutralno i odnose se jednako na muški i ženski rod.**

SADRŽAJ

[**1. JAVNI POZIV ZA DODJELU NOVČANIH SREDSTAVA ZA RAZVOJ I UNAPREĐENJE LOVSTVA NA PODRUČJU KRAPINSKO-ZAGORSKE ŽUPANIJE U 2025. GODINI** 3](#_Toc186179708)

[**1.1.** **SVRHA JAVNOG POZIVA ZA DODJELU NOVČANIH SREDSTAVA ZA RAZVOJ I UNAPREĐENJE LOVSTVA NA PODRUČJU KRAPINSKO-ZAGORSKE ŽUPANIJE U 2025. GODINI** 3](#_Toc186179709)

[**1.2.** **Ciljevi i prioriteti poziva** 3](#_Toc186179710)

[**1.3.** **Financijska potpora** 4](#_Toc186179711)

[**2. FORMALNI UVJETI** 4](#_Toc186179712)

[**2.1.** **Tko se može prijaviti?** 4](#_Toc186179713)

[**2.2.** **Prednost pri financiranju** 6](#_Toc186179714)

[**2.3.** **Obvezna pozivna dokumentacija za prijavu aktivnosti iz mjere Programa** 6](#_Toc186179715)

[**2.4.** **Ostali uvjeti** 7](#_Toc186179716)

[**3. PRIHVATLJIVE AKTIVNOSTI I TROŠKOVI** 8](#_Toc186179717)

[**3.1.** **Prihvatljive aktivnosti** 8](#_Toc186179718)

[**3.2.** **Prihvatljivi troškovi, visina potpore, dodatna dokumentacija** 9](#_Toc186179719)

[**3.3.** **Neprihvatljivi troškovi iz mjere Programa** 13](#_Toc186179720)

[**4. POSTUPAK DODJELE FINANCIJSKIH POTPORA** 13](#_Toc186179721)

[**4.1.** **Sadržaj obrazaca** 13](#_Toc186179722)

[**4.2.** **Podnošenje prijave – kome i kako?** 14](#_Toc186179723)

[**4.3.** **Postupak dodjele financijskih potpora** 15](#_Toc186179724)

[**4.3.1. Administrativna provjera** 15](#_Toc186179725)

[**4.3.2. Procjena prijava** 16](#_Toc186179726)

[**4.3.3. Dostava dodatne dokumentacije i ugovaranje** 16](#_Toc186179727)

[**4.3.4. Obavijest o donesenoj odluci o dodjeli bespovratnih sredstava** 17](#_Toc186179728)

[**4.3.5. Ugovaranje** 18](#_Toc186179729)

[**4.3.6. Isplata** 18](#_Toc186179730)

[**4.3.6. Podnošenje prigovora** 18](#_Toc186179731)

[**4.4.** **Kriteriji odabira aktivnosti iz mjere Programa** 19](#_Toc186179732)

[**4.5.** **Pitanja vezana uz prijavu aktivnosti iz mjere Programa** 20](#_Toc186179733)

[PRILOZI 20](#_Toc186179734)

# **1. JAVNI POZIV ZA DODJELU NOVČANIH SREDSTAVA ZA RAZVOJ I UNAPREĐENJE LOVSTVA NA PODRUČJU KRAPINSKO-ZAGORSKE ŽUPANIJE U 2025. GODINI**

## **SVRHA JAVNOG POZIVA ZA DODJELU NOVČANIH SREDSTAVA ZA RAZVOJ I UNAPREĐENJE LOVSTVA NA PODRUČJU KRAPINSKO-ZAGORSKE ŽUPANIJE U 2025. GODINI**

Lovstvo, osim kao gospodarsku granu, potrebno je gledati kao vrstu športa, rekreacije, hobija, i efikasnog načina zaštite okoliša. Lovstvo i lovni turizam planskim gospodarenjem fondom divljači, uređenjem, lovišta i reguliranjem brojnog stanja predatorskih vrsta divljači, doprinose zaštiti čovjekove okoline te uspostavljanju biološke ravnoteže.

## **1.2. Ciljevi i prioriteti poziva**

Javni poziv se provodi sukladno Zakonu o udrugama (Narodne novine, broj 74/14, 70/17 i 98/19 i 151/22), Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15 i 37/21; dalje u tekstu: Uredba), Pravilniku o provedbi programa razvoja i unapređenje lovstva u Krapinsko-zagorskoj županiji za 2024. i 2025. godinu („Službeni glasnik Krapinsko-zagorske županije“, broj 35/24, dalje u tekstu: Pravilnik), Programu potpora za razvoj i unapređenje lovstva području Krapinsko-zagorske županije u 2024. i 2025. godini („Službeni glasnik Krapinsko-zagorske županije“, broj 34/24, dalje u tekstu: Program)

Opći cilj Javnog poziva: unapređenje gospodarske funkcije lovstva, zaštita i očuvanje biološke i ekološke ravnoteže prirodnih staništa divljači, podizanje razine znanja u lovstvu radi intenziviranja razvoja i povećanja konkurentnosti, poboljšanje uvjeta za unapređenje lovstva i poslovanje u ruralnom prostoru, razvoj prepoznatljivosti tradicijskih vrijednosti prostora, promocija lovstva te povećanje prepoznatljivosti lovstva na području Krapinsko-zagorske županije.

Specifični ciljevi Javnog poziva:

1. Osiguranje kvalitetnije infrastrukture, opremanje i obnova lovačkih kuća, ulaganje u lovačke streljane
2. Primjena suvremenih tehnologija u lovstvu te ekonomski isplativo gospodarenje divljači, smanjivanje šteta od divljači i na divljači te uređena lovišta
3. Kvalitetnija orgnizacija lovačkih natjecanja te promicanje lovstva, lovnog turizma, lovnih očičaja i lovne etike

Krapinsko-zagorska županija raspisuje Javni poziv za dodjelu financijskih sredstava za razvoj i unapređenje lovstva na području Krapinsko-zagorske županije u 2025. godini lovoovlaštenicima lovišta u Krapinsko-zagorskoj županiji koji imaju valjani ugovor o pravu lova i koji imaju ispunjene obaveze utvrđene predmetnim Ugovorom.

## **1.3. Financijska potpora**

U okviru Javnog poziva raspodjeljuje se sredstva u ukupnom iznosu od 12.000,00 EUR-a.

 Najmanji iznos traženih sredstava za sufinanciranje aktivnosti iz mjere Programa je 100,00 EUR-a, dok najveći iznos traženih sredstava iznosi 1.000,00 EUR-a.

Prijavitelj može od Krapinsko-zagorske županije zatražiti do 60% iznosa za sufinanciranje aktivnosti iz mjere Programa.

**Ovim Javnim pozivom financiraju se aktivnosti iz mjere Programa čija provedba traje najviše 12 mjeseci. Početkom provedbe aktivnosti iz mjere Programa smatra se dan potpisivanja ugovora o dodjeli financijskih sredstava za provedbu aktivnosti iz mjere Programa.**

**Prihvatljivi za financiranje su i aktivnosti iz mjere Programa čija provedba započinje prije potpisivanja ugovora o dodjeli financijskih sredstava za provedbu aktivnosti iz mjere Programa, no najranije 1. siječnja 2025. godine. U ovom slučaju prihvatljivo razdoblje provedbe od najviše 12 mjeseci računa se od dana početka provedbe aktivnosti iz mjere Programa.**

Odobreni iznos isplatit će se na način definiran Ugovorom o dodjeli financijskih sredstava za provedbu aktivnosti iz mjere Programa (Obrazac B1).

Lovoovlaštenik dostavlja Završno izvješće o provedbi koje se sastoji od opisnog i financijskog izvješća (Obrazac C2 i C3) i to u roku od 30 dana računajući od dana završetka provedbe aktivnosti iz mjere Programa.

# **2. FORMALNI UVJETI**

## **2.1. Tko se može prijaviti?**

**Prihvatljivim prijaviteljima smatraju se lovoovlaštenici lovišta u Krapinsko-zagorskoj županiji koji imaju valjani ugovor o pravu lova i koji imaju ispunjene obaveze utvrđene predmetnim Ugovorom, odnosno udovoljavaju sljedećim općim uvjetima:**

* udruga je upisana u Registar udruga i djeluje najmanje 12 mjeseci u području u kojem prijavljuje program, zaključno s danom objave Javnog poziva;
* udruga je upisana u Registar neprofitnih organizacija i transparentno vodi financijsko poslovanje u skladu s propisima o računovodstvu neprofitnih organizacija. Transparentnim financijskim poslovanjem, za potrebe ovoga Natječaja smatra se da je udruga dostavila FINA-i za potrebe Ministarstva financija zadnji godišnji izvještaj o prihodima i rashodima od 1. siječnja do 31. prosinca, bilješke i bilancu za zadnju kalendarsku godinu za koju je udruga bila u obvezi, odnosno udruga koja vodi jednostavno knjigovodstvo godišnji financijski izvještaj o primicima i izdacima i bilješke sukladno Pravilniku o izvještavanju u neprofitnom računovodstvu i Registru neprofitnih organizacija (Narodne novine, broj 31/15, 67/17,115/18 i 21/21);
* udruga je uskladila svoj statut s odredbama Zakona o udrugama, a sukladno uvidu u Registar udruga da je osoba ovlaštena za zastupanje udruge (i potpis ugovora o financiranju) u mandatu;
* osoba ovlaštena za zastupanje udruge ne može biti osoba koja je pravomoćno osuđena za kazneno djelo financiranja terorizma, pranja novca, zlouporabe povjerenja u gospodarskom poslovanju, prijevare u gospodarskom poslovanju, prouzročenja stečaja, pogodovanja vjerovnika ili povrede obveze vođenja trgovačkih i poslovnih knjiga iz zakona kojim se uređuju kaznena djela i kaznenopravne sankcije ili ranije važeća kaznena djela zlouporabe stečaja i zlouporabe u postupku stečaja i to za vrijeme dok traju pravne posljedice osude kao i kojoj su uvedene međunarodne mjere ograničavanja raspolaganja imovinom, dok su te mjere na snazi ili pravomoćno osuđena za kazneno djelo neke druge države koje po svojim bitnim obilježjima odgovara kaznenim djelima iz čl.19. Zakona o udrugama (Izjava prijavitelja - obrazac A4);
* udruga je ispunila ugovorne obveze preuzete temeljem prijašnjih ugovora o dodjeli sredstava prema Krapinsko-zagorskoj županiji te svim drugim davateljima financijskih sredstava iz javnih izvora što potvrđuje izjavom koju potpisuje osoba ovlaštena za zastupanje udruge (Izjava prijavitelja - Obrazac A4 i potvrdom izdanom od strane Ministarstva financija - Porezne uprave koja se dostavlja prije potpisivanja ugovora o dodjeli financijskih sredstava);
* udruga ispunjava obveze plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu i proračunima jedinica lokalne samouprave, a protiv osobe ovlaštene za zastupanje udruge i voditelja aktivnosti iz mjere Programa ne vodi se kazneni postupak i nisu pravomoćno osuđeni za prekršaj određen člankom 48. stavkom 2. alinejom c), odnosno pravomoćno osuđeni za počinjenje kaznenog djela određenog člankom 48. stavkom 2. alinejom d) Uredbe što potvrđuju izjavom koju potpisuje osoba ovlaštena za zastupanje udruge (Izjava prijavitelja - Obrazac A4 i dodatna dokumentacija koja se dostavlja prije potpisivanja ugovora o dodjeli financijskih sredstava);
* udruga ima općim aktom uspostavljen model dobrog financijskog upravljanja i kontrole te način sprječavanja sukoba interesa pri raspolaganju javnim sredstvima, prikladan način javnog objavljivanja programskog i financijskog izvještaja o radu za proteklu godinu, odgovarajuće organizacijske kapacitete i ljudske resurse za provedbu aktivnosti iz mjere Programa (Izjava prijavitelja - Obrazac A4);
* udruga nije u stečajnom postupku, postupku gašenja, postupku prisilne naplate ili u postupku likvidacije (Izjava prijavitelja - Obrazac A4).

## **2.2. Prednost pri financiranju**

Sukladno Kriterijima za ocjenjivanje pristiglih prijava aktivnosti iz mjera Programa, najveći mogući broj bodova te time i prednost pri financiranju, može ostvariti lovoovlaštenik odnosno udruga koja:

1. na Javnom pozivu prijavljuje aktivnost iz Mjere 3. ;
2. je u proračun Krapinsko-zagorske županije u 2024. godini uplatila više od 1300,00 EUR-a lovozakupnine;
3. ima manje od 16 članova;
4. putem Javnog poziva traži sufinanciranje aktivnosti iz mjere Programa koja je izvršena

## **2.3. Obvezna pozivna dokumentacija za prijavu aktivnosti iz mjere Programa**

**Prijavitelj je dužan dostaviti:**

1. Obrazac A2: OBRAZAC ZA PRIJAVU AKTIVNOSTI IZ MJERE PROGRAMA – vlastoručno potpisan i ovjeren pečatom od strane osobe ovlaštene za zastupanje udruge i voditelja aktivnosti iz mjere Programa – 1 primjerak u elektroničkom obliku u PDF formatu koji sadrži:
	1. Osnovne podatke o podnositelju prijave aktivnosti iz mjere Programa
	2. Osnovne podatke o aktivnosti iz mjere Programa
	3. Kontrolnu listu
2. Obrazac A3: OBRAZAC PRORAČUNA AKTIVNOSTI IZ MJERE PROGRAMA – 1 primjerak u elektroničkom obliku u otvorenom Excel formatu
3. Obrazac A4: IZJAVA PRIJAVITELJA o zadovoljavanju uvjeta Javnog poziva vlastoručno potpisana i ovjerena od strane osobe ovlaštene za zastupanje udruge– 1 primjerak u elektroničkom obliku u PDF formatu
4. UVJERENJE NADLEŽNOG SUDA DA SE NE VODI KAZNENI POSTUPAK PROTIV ODGOVORNE OSOBE U UDRUZI za prijavitelja - ne starije od 3 mjeseca od dana predaje uvjerenja Krapinsko-zagorskoj županiji – 1 primjerak u elektroničkom obliku u PDF formatu, dostavlja se neposredno prije potpisivanja ugovora o dodjeli financijskih sredstava
5. POTVRDA MINISTARSTVA FINANCIJA, POREZNE UPRAVE O NEPOSTOJANJU POREZNOG DUGA za prijavitelja – ne starije od 30 dana od dana predaje potvrde Krapinsko-zagorskoj županiji – 1 primjerak u elektroničkom obliku u PDF formatu, dostavlja se neposredno prije potpisivanja ugovora o dodjeli financijskih sredstava
6. Obrazac A7: IZJAVA O NEPOSTOJANJU DVOSTRUKOG FINANCIRANJA AKTIVNOSTI IZ MJERE PROGRAMA – vlastoručno potpisana i ovjerena od strane osobe ovlaštene za zastupanje udruge – 1 primjerak u elektroničkom obliku u PDF formatu dostavlja se neposredno prije potpisivanja ugovora o dodjeli sredstava

Dokumentaciju povezanu s prihvatljivošću prijavitelja koju Krapinsko-zagorska županija može pribaviti službenim putem od nadležnih tijela u Republici Hrvatskoj, prijavitelj ne mora podnositi. Prihvatljivost prijavitelja Krapinsko-zagorska županija provjeravati će uvidom u:

 - Statut prijavitelja objavljenom u Registru udruga Republike Hrvatske na službenim mrežnim stranicama Ministarstva uprave i

 - Registar neprofitnih organizacija Republike Hrvatske na službenim mrežnim stranicama Ministarstva financija.

Ukoliko su dokumentacija ili podaci objavljeni u navedenim registrima promijenjeni, odnosno nisu ažurirani, važeću dokumentaciju i podatke je potrebno dostaviti uz prijavu.

**Dokumentaciju za prijavu aktivnosti iz mjere Programa iz točke 2.3. prijavitelj podnosi u elektroničkom obliku putem online servisa *ePrijava* (**[**https://eprijava.kzz.hr/**](https://eprijava.kzz.hr/)**) Krapinsko-zagorske županije u roku prihvatljivom za podnošenje prijava.**

**Dokumenti u elektroničkom obliku MORAJU biti učitani u online servis *ePrijava* u PDF obliku. Dakle, ispunjeni na računalu, potpisani i ovjereni pečatom te zatim skenirani u PDF obliku i kao takvi učitani u online servis *ePrijava*. Izuzetak je Obrazac A3 - Obrazac Proračuna aktivnosti iz mjere Programa koji se učitava u otvorenom Excel formatu (ne u PDF formatu).**

**Svaki obrazac mora biti skenirani kao zasebni dokument. Napomena: ako obrazac ima više stranica, da bi ga se moglo učitati u online servis *ePrijava* mora biti skeniran kao jedinstveni dokument, a ne svaka stranica zasebno.**

**Prijave koje nisu dostavljene putem online servisa *ePrijava* neće biti uzete u razmatranje.**

## **2.4. Ostali uvjeti**

U okviru ovog Javnog poziva lovoovlaštenik može na jednom obrascu prijaviti i u konačnosti ugovoriti sufinanciranje maksimalno 3 (tri) aktivnosti iz Programa bez obzira na koju se mjeru u Programu aktivnosti odnose. U slučaju da prijava sadrži aktivnosti iz dvije ili tri različite mjere, prijava će se u Kriteriju 1. vrednovati srednjom vrijednosti broja bodova mjera koje su uključene u prijavu.

Prijava na Javni poziv mora sadržavati sve podatke i dokumentaciju određenu Javnim pozivom.

Ukoliko prijava nije izrađena sukladno uvjetima iz Javnog poziva ili je dostavljena nakon roka za dostavu prijava, neće se dalje razmatrati.

Potpisom i ovjerom Obrasca A4 – Izjava prijavitelja, prijavitelj daje privolu Krapinsko-zagorskoj županiji za prikupljanje i obradu osobnih i drugih podataka i dokumenata u svrhu prijave na ovaj Javni poziv i ostvarivanje financijskih sredstva za odabranu aktivnost iz mjere Programa. Davanje podataka i prijava na Javni poziv su dobrovoljnite sukladno tome prijavitelj nije dužan prihvatiti uvjete Javnog poziva.

Međutim, pružanje podataka i dostava potrebne dokumentacije koja je navedena u ovom Javnom pozivu uvjet je za utvrđivanje prihvatljivosti prijavitelja te bez njih ujedno nije moguće provesti stručno vrednovanje aktivnosti iz mjere Programa, koje ispunjavaju uvjete Javnog poziva, od strane Povjerenstva za ocjenjivanje prijava.

Krapinsko-zagorska županija kao voditelj obrade prikupljenih osobnih podataka i drugih podataka prijavitelja će dotične podatke obrađivati za potrebe utvrđivanja prihvatljivosti, odabira aktivnosti iz mjere Programa za financiranje i kontrole namjenskog trošenja isplaćenih sredstva prema Ugovoru o dodjeli financijskih sredstava za sufinanciranju aktivnosti iz mjere Programa, sukladno uvjetima Javnog poziva te neće biti korišteni u druge svrhe.

Krapinsko-zagorska županija kao voditelj obrade osobnih podataka čuva povjerljivost osobnih podataka prikupljenih u okviru ovog Javnog poziva te onemogućava pristup i priopćavanje osobnih podataka neovlaštenim osobama. Obrađeni osobni podaci će se čuvati sukladno propisima kojima se određuju rokovi čuvanja građe u posjedu Krapinsko-zagorske županije – 10 godina, uz poduzimanje tehničkih kadrovskih i organizacijskih mjera zaštite osobnih podataka. Prijavitelj ima pravo zatražiti uvid u osobne podatke, pravo zatražiti ispravke netočnosti navedenih podataka te pravo ulaganja prigovora na obradu osobnih podataka na adresu voditelja obrade podataka (Krapina, Magistratska 1, e-mail: info@kzz.hr).

Ujedno, potpisom i ovjerom Obrasca A4 – Izjava prijavitelja, prijavitelj daje privolu Krapinsko-zagorskoj županiji da se na službenim mrežnim stranicama Županije javno objave rezultati stručnog vrednovanja prijava putem Odluke o aktivnostima iz mjere Programa odabranim za financiranje temeljem Javnog poziva.

# **3. PRIHVATLJIVE AKTIVNOSTI I TROŠKOVI**

## **3.1. Prihvatljive aktivnosti**

**Prihvatljive su sljedeće aktivnosti iz mjera Programa potpora za razvoj i unapređenje lovstva području Krapinsko-zagorske županije u 2024. i 2025. godini:**

1. Mjera 1.:
	* rekonstrukcija i opremanje lovačkih domova,
	* gradnja i opremanje lovačkih streljana,
	* uspostava i uređenje poučnih staza, vidikovaca i ostale manje komunalne
	 infrastrukture
	* unapređenje lovnotehničkih i lovnogospodarskih objekata
2. Mjera 2.:
* primjena suvremenih tehnologija u lovstvu
* sprečavanje šteta u lovstvu
* sprečavanje širenja bolesti
* održavanje lovišta
1. Mjera 3.
* organizacija edukacija i lovačkih svečanosti, promocija lovstva i lovnog turizma

## **3.2. Prihvatljivi troškovi, visina potpore, dodatna dokumentacija**

Sredstvima iz ovog Javnog poziva mogu se financirati samo stvarni i prihvatljivi troškovi, nastali provođenjem aktivnosti iz mjera Programa u vremenskom razdoblju naznačenom u ovim Uputama i Ugovoru o dodjeli financijskih sredstava za provedbu aktivnosti iz mjere Programa.

Prilikom sastavljanja proračuna troškove treba realno planirati. Sve naknadne izmjene proračuna moraju biti dostavljene Krapinsko-zagorskoj županiji u pisanom obliku u što kraćem vremenu, a svakako za vrijeme trajanja provedbe aktivnosti iz mjera Programa.

Svako odstupanje od proračuna bez odobrenja nadležnog upravnog odjela Županije smatrati će se nenamjenskim trošenjem sredstva.

Prihvatljivim troškovima smatraju se troškovi koji se mogu opravdati računom, ugovorom ili ostalom dokumentacijom izdanom od fizičke ili pravne osobe ovlaštene za izdavanje.

**MJERA 1. POVEĆANJE KVALITETE INFRASTRUKTURE U LOVIŠTIMA**

CILJ MJERE:

Bogatstvo naših lovišta potrebno je predstaviti domaćim i stranim lovcima, a najbolji način za to je kroz jedan od oblika selektivnog turizma, odnosno lovni turizam. Da bi se lovni turizam na području Županije razvijao potrebno je osigurati kvalitetnu infrastrukturu i smještajne kapacitete, a lovačke kuće je potrebno opremiti ili obnoviti kako bi se zadovoljilo kriterije. Isto tako, uređenjem poučnih staza i infrastrukture ulaže se u kvalitetnu infrastrukturu u lovištu. Lovno streljaštvo je jedna od lovačkih grana koje promiču lovstvo stoga se planira i ulaganje u lovačke streljane.

Prihvatljivi troškovi po aktivnostima i visina potpore:

* REKONSTRUKCIJA I OPREMANJE LOVAČKIH DOMOVA

Prihvatljivi troškovi:

Nabava materijala, alata, opreme za izgradnju i adaptaciju te opremanje lovačkih domova.
Uključuje nabavu namještaja, bijele tehnike, sanitarija. Nabavu kompleta za ocjenjivanje trofeja divljači, kupnja opreme za obradu divljači npr. kotlovi, mesarska oprema i sl..

Intenzitet potpore:

Potpora se dodjeljuje maksimalno do 1.000,00 eura, odnosno do 60 % prihvatljivih troškova.

Dodatna dokumentacija:

Lovoovlaštenik uz prijavu mora dostaviti dokaz o vlasništvu ili ugovor o dugoročnom najmu prostora u koji se ulaže.

* GRADNJA I OPREMANJE LOVAČKIH STRELJANA

Prihvatljivi troškovi:

Nabava materijala i opreme za izgradnju/adaptaciju i opremanje lovačkih streljana.

Intenzitet potpore:

Potpora se dodjeljuje maksimalno do 500,00 eura, odnosno do 60 % prihvatljivih troškova.

Dodatna dokumentacija:

Lovoovlaštenik uz prijavu mora dostaviti dokaz o vlasništvu, ugovor o dugoročnom najmu te potrebne dozvole za rad streljane.

* USPOSTAVA I UREĐENJE POUČNIH STAZA, VIDIKOVACA I OSTALE MANJE KOMUNALNE INFRASTRUKTURE

Prihvatljivi troškovi:

Nabava materijala za uspostavu, uređenje poučnih staza, vidikovaca i ostale manje komunalne infrastrukture.

Intenzitet potpore:

Potpora se dodjeljuje maksimalno do 600,00 eura odnosno do 60 % prihvatljivih troškova.

* UNAPREĐENJE LOVNOTEHNIČKIH I LOVNOGOSPODARSKIH OBJEKATA

Prihvatljivi troškovi:

Nabava materijala za izgradnju/adaptaciju lovnotehničkih i lovnogospodarskih objekata s obvezom brojčanog označavanja i unošenja u Lovno gospodarsku osnovu i Središnju lovnu evidenciju nakon odrađenih radnji.

-izgradnja i održavanje hranilišta, pojilišta, solišta, spremišta za hranu, čeka

Intenzitet potpore:

Potpora se dodjeljuje maksimalno do 300,00 eura, odnosno do 60 % prihvatljivih troškova.

Dodatna dokumentacija: Lovoovlaštenik uz Završno izvješće mora dostaviti dokaz o opisu lovnotehničkih i lovnogospodarskih objekata u LGO.

 **MJERA 2. GOSPODARENJE S DIVLJAČI, ZAŠTITA DIVLJAČI I LOVIŠTA**

CILJ MJERE:

Lovstvo je na prvom mjestu gospodarska grana koja je gotovo potpuno zapostavljena i ovom mjerom poduzimat će se aktivnosti kojima će se poticati primjena suvremenih tehnologija u lovstvu te ekonomski isplativo gospodarenje divljači. Glavni cilj mjere za smanjivanje šteta od divljači i na divljači te uređena lovišta.

Prihvatljivi troškovi po aktivnostima i visina potpore:

* PRIMJENA SUVREMENIH TEHNOLOGIJA U LOVSTVU

Prihvatljivi troškovi:

Nabava GPS, fotozamki, telemetrija, monitoring i sl. za praćenje divljači te opreme za lovočuvare (dalekozori, fotoaparati, videokamere, dronovi i sl.)

Intenzitet potpore:

Potpora se dodjeljuje maksimalno do 300,00 eura, odnosno do 60 % prihvatljivih troškova.

Korisnici:

Lovoovlaštenici koji imaju valjani Ugovor o pravu lova na području Krapinsko-zagorske županije.

* SPREČAVANJE ŠTETA OD DIVLJAČI

Prihvatljivi troškovi:

Nabava i uporaba mehaničkih, električnih i kemijskih zaštitnih sredstava, vidljivih i zvučnih plašila za sprečavanje šteta od divljači.

Intenzitet potpore:

Potpora se dodjeljuje maksimalno do 300,00 eura, odnosno do 60 % prihvatljivih troškova.

Dodatna dokumentacija: Sporazum/ugovor s poljoprivrednicima o korištenju električnih pastira za ograđivanje poljoprivrednih usjeva, nasada, životinja na području lovišta. Sporazum/ugovor potrebno je dati na uvid djelatnicima Krapinsko-zagorske županije prilikom kontrole na licu mjesta.

* SPREČAVANJE ŠIRENJA BOLESTI

Prihvatljivi troškovi:

Nabava prskalica, dezinfekcijskih sredstava, dezinfekcijskih barijera, maski, rukavica, plastičnih vreća i dr.

Intenzitet potpore:

Potpora se dodjeljuje maksimalno do 300,00 eura odnosno do 60 % prihvatljivih troškova.

* ODRŽAVANJE LOVIŠTA

Prihvatljivi troškovi:

Nabava automatskih hranilica, strižnih kosa, malčera, freza, motornih pila i sl. za održavanje lovišta.

Intenzitet potpore:

Potpora se dodjeljuje maksimalno do 300,00 eura, odnosno do 60 % prihvatljivih troškova.

**MJERA 3. PROMOCIJA LOVSTVA**

CILJ MJERE:

Ovom se mjerom putem organizacije lovačkih natjecanja i svečanosti promiče i popularizira lovstvo i lovni turizam, lovni običaji i lovna etika.

Provedbom mjere povećava se prepoznatljivost županijskog lovstva izvan granica Krapinsko-zagorske županije, a sve aktivnosti koje se provode u cilju promocije lovstva ujedno su i pokretači gospodarskih aktivnosti i pokretači razvoja ruralnog prostora.

Prihvatljivi troškovi po aktivnostima i visina potpore:

* ORGANIZACIJA EDUKACIJA I LOVAČKIH SVEČANOSTI
* ,

 PROMOCIJA LOVSTVA I LOVNOG TURIZMA

Prihvatljivi troškovi:

Troškovi organizacije ili sudjelovanja na stručnim edukacijama, natjecanjima, lovačkim svečanostima, organizacija obljetnica, trošak sudjelovanja na svečanostima i izložbama u zemlji i inozemstvu (organizirani prijevoz, kotizacija, najam, uređenje izložbenog prostora, letci, katalozi, pozivnice, plakati, monografije i sl.)

Intenzitet potpore:

Potpora se dodjeljuje maksimalno do 500,00 eura, odnosno do 60 % prihvatljivih troškova.

Korisnici:

Lovoovlaštenici koji imaju valjani Ugovor o pravu lova na području Krapinsko-zagorske županije

Proračun aktivnosti iz mjere Programa izrađuje se prema predlošku koji je sastavni dio dokumentacije Javnog poziva (Obrazac A3).

Uz Proračun aktivnosti (Obrazac A3) potrebno je dostaviti ponude, ugovore, predugovore, odnosno račune izdane na ime prijavitelja ako je aktivnost izvršena. Račun je potrebno opravdati dokazom o plaćanju (potvrda o plaćanju, bankovni izvod).

## **3.3. Neprihvatljivi troškovi iz mjere Programa**

U proračunu aktivnosti mjera Programa koji se prijavljuju na ovaj Javni poziv ne smiju biti uvršteni sljedeći troškovi:

* carinske i uvozne pristojbe ili bilo kakve druge naknade;
* novčane kazne, financijske kazne i parnični troškovi;
* operativni troškovi, osim ako se operativni troškovi ne odnose isključivo na razdoblje sufinanciranja aktivnosti iz mjera Programa;
* rabljena oprema;
* troškovi koji se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.) koji glase na ime fizičke osobe;
* regres, božićnice, doprinosi za dobrovoljna zdravstvena i mirovinska osiguranja koja nisu obvezna prema nacionalnom zakonodavstvu, financijske nagrade te prigodni darovi, kao i druge slične naknade zaposlenicima i članovima udruge;

- PDV nije prihvatljiv trošak lovoovlaštenicima koji su porezni obveznici upisani u

 registar obveznika PDV-a te ima pravo na odbitak istog.

- troškovi hrane i pića

# **4. POSTUPAK DODJELE FINANCIJSKIH POTPORA**

## **4.1. Sadržaj obrazaca**

Obrasce za prijavu aktivnosti mjere Programa potrebno je ispuniti računalom. Rukom ispisani obrasci neće biti uzeti u razmatranje.

Obrazac za prijavu aktivnosti iz mjere Programa (Obrazac A2) dio je obvezne dokumentacije i sadrži podatke o prijavitelju te podatke o aktivnostima iz mjera Programa za koji se traži sufinanciranje. Obrazac je potrebno popuniti u cijelosti. Obrazac u kojem nedostaju podaci vezani za aktivnosti iz mjera Programa neće biti uzeti u razmatranje.

Ukoliko Obrazac za prijavu aktivnosti iz mjere Programa sadrži gore navedene nedostatke, prijava će se smatrati nevažećom.

Obrazac proračuna aktivnosti iz mjere Programa (Obrazac A3) dio je obvezne dokumentacije. Napominjemo da najveći iznos financijskih sredstava koji se putem Javnog poziva može dodijeliti po pojedinom korisniku može iznositi 1.000,00 EUR-a. Obrazac se ispunjava na hrvatskom jeziku i sadrži podatke o svim troškovima za koje se traži sufinanciranje, kao i o financijskim sredstvima koja se traže od Krapinsko-zagorske županije.

Svi troškovi i zatražena financijska sredstva trebaju biti u skladu s aktivnostima navedenim u Obrascu za prijavu aktivnosti iz mjere Programa.

Prijava u kojoj nedostaje Obrazac proračuna aktivnosti iz mjere Programa smatrat će se nevažećom i neće biti uzeta u razmatranje, kao ni prijava u kojoj Obrazac proračuna aktivnosti iz mjere Programa nije u potpunosti ispunjen.

## **4.2. Podnošenje prijave – kome i kako?**

 **Podnošenje prijave putem online servisa *ePrijava***

Prijave se šalju na propisanim obrascima u okviru ovog Javnog poziva isključivo u elektroničkom obliku putem online servisa *ePrijava* Krapinsko-zagorske županije. Obrasci su dostupni za preuzimanje u online servisu *ePrijava* <https://eprijava.kzz.hr/> ili preko poveznice na službenim mrežnim stranicama Krapinsko-zagorske županije gdje je objavljen Javni poziv s cjelokupnom dokumentacijom: <https://kzz.hr/natjecaj/lovstvo-2025/>

Prijava sadrži obvezne obrasce popunjene putem računala, vlastoručno potpisane od strane osobe ovlaštene za zastupanje i voditelja aktivnosti iz mjere Programa (kada je primjenjivo) te ovjerene pečatom prijavitelja (kada je primjenjivo). Dodatno, prijava može sadržavati dodatnu dokumentaciju ovisno o aktivnosti na koju se lovoovlaštenik prijavljuje, koja je navedena je u točki 3.2..

Dokumenti u elektroničkom obliku dostavljeni putem online servisa *ePrijava* (<https://eprijava.kzz.hr/>) MORAJU biti učitani u online servis *ePrijava* u PDF obliku, tj. ispunjeni na računalu, potpisani i ovjereni pečatom te zatim skenirani u PDF obliku i kao takvi učitani u online servis *ePrijava*. Izuzetak je Obrazac A3-Obrazac Proračuna aktivnosti iz mjere Programa koji se dostavlja u Excel formatu.

Dokumentaciju za prijavu aktivnosti iz mjere Programa iz točke 2.3., prijavitelj podnosi isključivo u elektroničkom obliku putem online servisa *ePrijava* (<https://eprijava.kzz.hr/>) Krapinsko-zagorske županije u roku prihvatljivom za podnošenje prijava.

Obrasci iz točke 2.3. moraju biti skenirani kao zasebni dokumenti. Napomena: ako dokument ima više stranica, mora biti dostavljen (učitan u online servis *ePrijava*) u skeniranom obliku kao jedinstveni dokument, a ne svaka stranica zasebno.

Prijave koje nisu dostavljene putem online servisa *ePrijava* neće se razmatrati.

Prijave moraju biti dostavljene unutar prihvatljivog roka za podnošenje prijava, tj. od dana objave Javnog poziva do najkasnije zadnjeg dana roka za zaprimanje (31. siječnja 2025.) do 24:00 sata.

Poveznica <https://eprijava.kzz.hr/> za pristup online servisu *ePrijava* nalazi se na službenim mrežnim stranicama Krapinsko-zagorske županije <https://www.kzz.hr/>: na naslovnoj stranici (desno) među sivo istaknutim izbornicima *ePrijava* – online prijave na natječaje.

Kako bi mogao koristiti online servis *ePrijava*, svaki prijavitelj mora se prethodno registrirati. Naknadno pristupanje online servisu *ePrijava* moguće je s kreiranim korisničkim imenom i lozinkom.

Nakon registracije i prijave u online servis *ePrijava*, prijavitelj odabire i otvara pripadajući Javni poziv na koji podnosi prijavu te može preuzeti dokumentaciju koja je sastavni dio prijave aktivnosti iz mjere Programa. Također, obrasci u okviru ovog Javnog poziva mogu se preuzeti i preko poveznice: <https://kzz.hr/natjecaj/lovstvo-2025/> bez prethodne registracije u online servis *ePrijava*. Nakon toga, za podnošenje prijave kroz online servis *ePrijava* registracija je obavezna.

Obrasce popunjene putem računala, nakon toga ispisane te ovjerene potpisom i pečatom (kada je primjenjivo), prijavitelj skenira te u PDF obliku učitava u online servis *ePrijava* u koji se prethodno prijavio s kreiranim korisničkim imenom i lozinkom u postupku registracije. Izuzetak je Obrazac A3 - Obrazac Proračuna aktivnosti iz mjere Programa koji se učitava u Excel formatu.

**Prijava se smatra predanom tek kada je prijavitelj u online servisu *ePrijava* odabrao opciju *Pošalji zahtjev* i povratno primio automatski odgovor o zaprimljenoj prijavi.**

Prijave poslane izvan roka prihvatljivog za prijavu neće biti razmatrane.

## **4.3. Postupak dodjele financijskih potpora**

### **4.3.1. Administrativna provjera**

Po isteku roka za podnošenje prijava, Povjerenstvo za provjeru ispunjavanja propisanih uvjeta Javnog poziva lovoovlaštenicima za prijavu aktivnosti mjera Programa, provjerava administrativnu prihvatljivost pristiglih prijava, sukladno kriterijima koji su propisani ovim Uputama.

Prijave koje ispunjavaju propisane uvjete Javnog poziva, upućuju Povjerenstvu za potpore razvoju i unapređenju lovstva na području Krapinsko-zagorske županije te se istovremeno odbijaju prijave koje ne ispunjavaju uvjete Javnog poziva.

Podnositelji prijava koje su odbijene, obavještavaju se elektroničkim putem u roku od 8 radnih dana od dana donošenja odluke te isti imaju pravo podnošenja prigovora Povjerenstvu za rješavanje o prigovorima u postupcima dodjele sredstava udrugama koje imenuje župan, u roku od 8 radnih dana od dana prijema obavijesti. Povjerenstvo za rješavanje o prigovorima u postupcima dodjele sredstava udrugama o prigovoru će odlučiti u roku od 8 radnih dana.

U slučaju uvažavanja prigovora, prijava se upućuje Povjerenstvu za ocjenjivanje prijava na Javni poziv udrugama za prijavu aktivnosti iz mjere Programa.

Ukoliko prijava ima manje nedostatke koji ne utječu na sadržaj važan za ocjenjivanje prijave, prijavitelj može u roku od 3 dana na zahtjev Povjerenstva primljen putem elektroničke pošte na adresu elektroničke pošte koja je navedena u prijavi dostaviti zatražene podatke ili priloge. Za prijavitelje koji na zahtjev Povjerenstva u danom roku dostave tražene podatke ili priloge smatrati će se da su podnijeli potpunu prijavu.

Elementi prijave koji se ne mogu naknadno ispraviti ili dopuniti:

* prijava nije ispunjena na računalu;
* prijavitelj nije odgovorio na pitanja iz prijave koja se odnose na sadržaj aktivnosti iz mjere Programa,
* prijavitelj traži niži ili viši iznos od propisanoga;
* trajanje aktivnosti iz Mjere programa nije u skladu s propisanim uvjetima Javnog poziva;
* nedostaje neki od obveznih pozivnih dokumenata navedenih u točci 2.3.

### **4.3.2. Procjena prijava**

Župan imenuje Povjerenstvo za potpore razvoju i unapređenju lovstva na području Krapinsko-zagorske županije koje ima ulogu Povjerenstvo za ocjenjivanje prijava na Javni poziv udrugama za prijavu aktivnosti mjera Programa (dalje u tekstu: Povjerenstvo za ocjenjivanje prijava na Javni poziv) koje daje prijedlog za odobravanje financijskih sredstava podnositeljima prijava. Povjerenstvo za ocjenjivanje prijava na Javni poziv ima najmanje pet članova, nezavisno je stručno ocjenjivačko tijelo te ga čine predstavnici Krapinsko-zagorske županije.

Svaku prijavu ocjenjuju najmanje tri člana Povjerenstva za ocjenjivanje prijava na Javni poziv.

Članovi Povjerenstva za ocjenjivanje prijava na Javni poziv obvezni su potpisati izjavu o nepristranosti i povjerljivosti.

Svaka pristigla i zaprimljena prijava ocjenjuje se temeljem Obrasca za procjenu kvalitete aktivnosti iz mjere Programa (Obrazac B7).

Predsjednik Povjerenstva za ocjenjivanje prijava na Javni poziv objedinjuje sve ocjene i sastavlja listu prihvatljivih prijava na Javni poziv, prema bodovima koje su postigli u procesu procjene.

### **4.3.3. Dostava dodatne dokumentacije i ugovaranje**

Dokumenti i potvrde koji se mogu dodatno tražiti od prijavitelja prije potpisivanja Ugovora o dodjeli financijskih sredstava za provedbu aktivnosti iz mjere Programa:

1. izvornici dokumentacije na uvid (u slučaju svih dokumenata koji su prilikom prijave dostavljeni u preslikama);
2. dodatna dokumentacija prema procjeni Povjerenstva.

Neposredno prije sklapanja ugovora o dodjeli financijskih sredstava, od prijavitelja će se tražiti dostava sljedeće dokumentacije:

1. UVJERENJE NADLEŽNOG SUDA DA SE NE VODI KAZNENI POSTUPAK PROTIV ODGOVORNE OSOBE U UDRUZI za prijavitelja na aktivnosti iz mjere Programa - ne starije od 3 mjeseca od dana predaje uvjerenja Krapinsko-zagorskoj županiji – 1 primjerak u elektroničkom obliku u PDF formatu, dostavlja se neposredno prije potpisivanja ugovora o dodjeli financijskih sredstva
2. POTVRDA MINISTARSTVA FINANCIJA, POREZNE UPRAVE O NEPOSTOJANJU POREZNOG DUGA za prijavitelja na aktivnosti iz mjere Programa – ne starije od 30 dana od dana predaje potvrde Krapinsko-zagorskoj županiji – 1 primjerak u elektroničkom obliku u PDF formatu, dostavlja se neposredno prije potpisivanja ugovora o dodjeli financijskih sredstva
3. Obrazac A7 IZJAVA O NEPOSTOJANJU DVOSTRUKOG FINANCIRANJA AKTIVNOSTI IZ MJERE PROGRAMA – vlastoručno potpisana i ovjerena od strane osobe ovlaštene za zastupanje udruge – 1 primjerak u elektroničkom obliku u PDF formatu, dostavlja se neposredno prije potpisivanja ugovora o dodjeli financijskih sredstva.

Rok za dostavu dodatne dokumentacije je 5 dana od dana dostave obavijesti prijavitelju. Obavijest prijavitelju Krapinsko-zagorska županija će dostaviti elektroničkom poštom na adresu elektroničke pošte koju je prijavitelj naveo u prijavi, a privremena lista objavit će se na službenoj mrežnoj stranici Krapinsko-zagorske županije.

Ako prijavitelj bez posebno pismeno obrazloženog i opravdanog razloga ne dostavi traženu dodatnu dokumentaciju u ostavljenom roku, s istim se neće sklopiti Ugovor o dodjeli financijskih sredstava za provedbu aktivnosti iz mjere Programa.

Ukoliko se provjerom dodatne dokumentacije ustanovi da prijavitelj ne ispunjava tražene uvjete Javnog poziva, njegova prijava neće ići u postupak ugovaranja.

Prije konačnog potpisivanja Ugovora o dodjeli financijskih sredstava za provedbu aktivnosti iz mjere Programa s prijaviteljem, a temeljem procjene Povjerenstva za ocjenjivanje prijava na Javni poziv, Krapinsko-zagorska županija može tražiti reviziju Obrasca proračuna aktivnosti iz mjere Programa kako bi procijenjeni troškovi odgovarali realnim troškovima u odnosu na predložene aktivnosti.

Podnositelj prijave dužan je na zahtjev davatelja financijskih sredstva dostaviti izvornike dodatne dokumentacije prijave.

Komunikacija između prijavitelja i davatelja sredstva odvijat će se elektroničkim putem: elektroničkom poštom i putem sustava *ePrijava*.

### **4.3.4. Obavijest o donesenoj odluci o dodjeli bespovratnih sredstava**

Nakon provjere dostavljene dokumentacije, Povjerenstvo za ocjenjivanje prijava na Javni poziv dostavlja konačan prijedlog odabranih aktivnosti iz mjere Programa za dodjelu bespovratnih sredstava Upravnom odjelu za gospodarstvo, poljoprivredu, turizam, promet i komunalnu infrastrukturu.

Ovaj Upravni odjel vrši pripreme radi donošenja konačne Odluke o aktivnostima iz mjere Programa koji su dobili financijska sredstva temeljem Javnog poziva za dodjelu novčanih sredstava za razvoj i unapređenje lovstva na području Krapinsko-zagorske županije u 2025. godini, a koju donosi Župan.

Po donošenju Odluke o aktivnostima iz mjere Programa koje su dobile financijska sredstva temeljem Javnog poziva za dodjelu novčanih sredstava za razvoj i unapređenje lovstva na području Krapinsko-zagorske županije u 2025. godini, ista će se s podacima o prijaviteljima i aktivnostima iz mjere Programa kojima su odobrena financijska sredstva i podacima o odobrenim financijskim iznosima, javno objaviti na službenim mrežnim stranicama Krapinsko-zagorske županije.

Krapinsko-zagorska županija će, u roku od 8 dana od donošenja odluke elektroničkom poštom na adresu elektroničke pošte koju je prijavitelj naveo u prijavi obavijestiti prijavitelje čije prijave nisu prihvaćene za financiranje, o razlozima nefinanciranja njihove aktivnosti iz mjere Programa uz navođenje ostvarenog broja bodova po pojedinim kategorijama ocjenjivanja.

### **4.3.5. Ugovaranje**

Za odobrenu aktivnost iz Mjere Programa, Krapinsko-zagorska županija će potpisati ugovor o dodjeli financijskih sredstava s nositeljem aktivnosti iz mjere Programa i to u roku od 30 dana od dana objave Odluke o dodjeli financijskih sredstava.

Krapinsko-zagorska županija će kontrolirati namjensko trošenje odobrenih sredstava, na temelju obveznog narativnog i financijskog izvješća koje je provoditelj aktivnosti – korisnik financiranja dužan dostavljati Krapinsko-zagorskoj županiji, u skladu s odredbama Ugovora o dodjeli financijskih sredstava za provedbu aktivnosti iz mjere Programa.

Krapinsko-zagorska županija će u suradnji s korisnikom financiranja s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva, pratiti provedbu financirane aktivnosti iz mjere Programa, sukladno pozitivnim propisima.

Ocjenjivanje pristiglih prijava, donošenje odluke o financiranju aktivnosti iz mjere Programa i vrijeme potpisivanja ugovora s prijaviteljima čije su aktivnosti prihvaćeni za financiranje mora biti dovršeno u roku od 120 dana, računajući od zadnjeg dana za dostavu prijava.

### **4.3.6. Isplata**

Županija će prijavitelju isplatiti sredstva jednokratno u roku od 30 dana od potpisivanja ugovora o dodjeli sredstava za aktivnosti iz mjere Programa.

### **4.3.6. Podnošenje prigovora**

Podnositelji prijava koje su odbijene zbog administrativnih nedostataka, imaju pravo podnošenja prigovora Povjerenstvu za rješavanje o prigovorima u postupcima dodjele sredstava udrugama koje imenuje župan, u roku od 8 radnih dana od dana prijema obavijesti na adresu elektroničke pošte koju je prijavitelj naveo u prijavi. Povjerenstvo će po prigovoru odlučiti u roku od 8 radnih dana od zaprimanja istoga.

U slučaju uvažavanja prigovora, prijava se upućuje Povjerenstvu za ocjenjivanje prijava na Javni poziv za dodjelu novčanih sredstava za razvoj i unapređenje lovstva na području Krapinsko-zagorske županije u 2025. godini, a u protivnom Povjerenstvo za rješavanje o prigovorima odlukom odbija prigovor.

Podnositelji prijava kojima nisu odobrena financijska sredstva imaju pravo na prigovor na postupak Javnog poziva. Prijava se podnosi u roku od 8 radnih dana od dana dostave pisane obavijesti o rezultatima Javnog poziva.

O prigovorima rješava Povjerenstvo za rješavanje o prigovorima, u roku od 8 dana od dana primitka prigovora.

Prigovor se ne može podnijeti na odluku o neodobravanju sredstava ili na visinu dodijeljenih sredstava.

##

## **4.4. Kriteriji odabira aktivnosti iz mjere Programa**

Aktivnosti iz Mjere Programa za koje se traži financijska potpora vrednuju se prema sljedećim kriterijima:

1. Doprinos aktivnosti iz Mjere Programa razvoju lovstva u Krapinsko-zagorskoj županiji;
2. Iznos uplaćene lovozakupnine u proračun Krapinsko-zagorske županije u 2024. godini;
3. Broj članova lovozakupnika;
4. Izvršenost aktivnosti u trenutku prijave na Javni poziv.

|  |  |
| --- | --- |
| **KRITERIJ 1. - DOPRINOS RAZVOJU LOVSTVA U KZŽ** | **Bodovi (1-4)** |
|
| Veliki - Mjera 3. | 3 |
| Srednji - Mjera 1. | 2 |
| Manji - Mjera 2. | 1 |
| **KRITERIJ 2. - IZNOS UPLAĆENE LOVOZAKUPNINE** | **Bodovi (1-3)** |
|
| Uplaćeno iznad 1300,00 eura | 3 |
| Uplaćeno od 700,00 eura do 1299,99 eura | 2 |
| Uplaćeno do 699,99 eura | 1 |
| **KRITERIJ 3. - BROJ ČLANOVA LOVOZAKUPNIKA** | **Bodovi (1-4)** |
|
| Do 15 članova | 4 |
| Od 16 do 35 članova | 3 |
| Od 36 do 60 članova | 2 |
| Više od 60 članova | 1 |
| **KRITERIJ 4. - IZVRŠENOST AKTIVNOSTI** | **Bodovi (1-2)** |
|
| Aktivnost je izvršena | 2 |
| Aktivnost nije izvršena | 1 |
| Maksimalan broj bodova | 12 |
| Prag prolaznosti | 4 |

U Obrascu za procjenu kvalitete aktivnosti iz mjere Programa predviđen je prostor za opisnu ocjenu aktivnosti iz Mjere Programa koju daje svaki ocjenjivač (opisna ocjena nije obavezna).

Prijavu aktivnosti iz Mjere programa ocjenjuju najmanje 3 ocjenjivača. Samo one prijave aktivnosti koje su prošle administrativnu provjeru upućuju se u daljnji postupak ocjenjivanja. Maksimalan zbroj bodova koji može ostvariti prijava je 12 s obzirom da Mjera 4. Programa u Javnom pozivu nije uključena, dok je minimalan zbroj ocijene za moguće odobravanje potpore 4.

## **4.5. Pitanja vezana uz prijavu aktivnosti iz mjere Programa**

Sva pitanja vezana uz prijavu aktivnosti iz mjere Programa koja se odnose na dokumentaciju Javnog poziva ili priložene obrasce mogu se postaviti na e-mail: poljoprivreda@kzz.hr najkasnije do 15. siječnja 2025. godine.

U cilju jednakog tretmana svih prijavitelja, pitanja i odgovori bit će objavljeni na mrežnim stranicama Krapinsko-zagorske županije najkasnije do 24. siječnja 2025. godine.

Samo odgovori dobiveni službenim, pisanim putem i objavljeni na mrežnim stranicama Krapinsko-zagorske županije smatraju se službenim.

## PRILOZI

**OBVEZNI OBRASCI ZA PRIJAVU AKTIVNOSTI IZ MJERE PROGRAMA**

Obrazac A2 Obrazac za prijavu aktivnosti iz mjere Programa

Obrazac A3 Obrazac Proračuna aktivnosti iz mjere Programa

Obrazac A4 Obrazac Izjave prijavitelja

Obrazac A7 Izjava o nepostojanju dvostrukog financiranja aktivnosti iz mjere Programa

**OBRAZAC ZA PROCJENU KVALITETE AKTIVNOSTI IZ MJERE PROGRAMA**

Obrazac B7 Obrazac za procjenu kvalitete prijave

**OBRASCI ZA PROVEDBU AKTIVNOSTI IZ MJERE PROGRAMA**

Obrazac B1 Ogledni obrazac Ugovora o dodjeli financijskih sredstava

Obrazac C1 Ogledni obrazac Opisnog izvještaja aktivnosti iz mjere Programa

Obrazac C2 Ogledni obrazac Financijskog izvještaja aktivnosti iz mjere Programa